Die Steinhoff Maties Sewes-rugbyspan het die 2015 USSA-toernooi vir die derde keer sedert 2010 gewen om so die jaar op ‘n hoogtepunt af te sluit.
“Aanvanklik is mens net so verlig dat die span die toernooi gewen het en later word jy bly. Dit was vir ons baie belangrik om die USSA-toernooi te wen veral nadat ons nie so goed gedoen het in die Varsity-reeks nie. Dit was nie ‘n ware weerspieeling van hoe hard ons gewerk het nie. Dit is nodig om toernooie te wen as ons die Sewes-program by Maties wil maak werk.”